
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση πολεοδομικής μελέτης των συνοικιών Αγίας Βαρβάρας - 
Αγίου Νεκταρίου του δήμου Ν. Ιωνίας (Ν. Μαγνησίας). 1 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται στην 
οδό Ηρακλείτου αριθ. 7 στο Κολωνάκι της Αθήνας, φερόμενο 
ως ιδιοκτησία Αναστασίου Αντωνόπουλου και καθορισμός ειδι¬ 
κών όρων και περιορισμών δόμησης αυτού. 2 

Χαρακτηρισμός ως διατηρητέου του κτιρίου που βρίσκεται επί 
των οδών Ερμου αρ. 7 και Αγίου Ανδρέου στην Πάτρα, φερόμε- | 
νου ως ιδιοκτησία Τασίας Κουλούρη, και καθορισμός ειδικών 
όρων και περιορισμών δόμησής του. 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(!) 

Έγκριση πολεοδομικής μελέτης των συνοικιών Αγίας Βαρβάρας - 
Αγίου Νεκταρίου του δήμου Ν. Ιωνίας (Ν. Μαγνησίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις Ν. 1337/83 (ΦΕΚ 33/Α) όπως τροποποιήθηκε 
με το Ν. 1512/1985 (ΦΕΚ 4/Α) και ειδικότερα τα άρθρα 6 (παρ. 
1,4,5 και 6), 7 (παρ. 1,2 και 4). 

2. Τις διατάξεις του από 17.7.1923 Ν.Δ/τος όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 3. 

3. Τις διατάξεις του Ν. 1558/1985 (ΦΕΚ 137/Α) και ειδικότερα το 
άρθρο 23 παρ. 1. 

4. Τις διατάξεις του Ν. 1577/1985 (ΦΕΚ 210/Α)και ειδικότερα 
τα άρθρα 6 (παρ. 1), 7, 8, (παρ. 1) και 9. 

5. Την αριθ. 52368/2143/1985 απόφαση του Υπουργού Χωροτα¬ 
ξίας, Οικισμού και Περιβάλλοντος «Έγκριση του γενικού πολεοδομικού 
σχεδίου του πολεοδομικού συγκροτήματος των δήμων Βόλου, Ν. Ιω¬ 
νίας (Ν. Ιωνία, Μελισσάτικα, Φυτόκο)» (ΦΕΚ 566/Δ). 

6. Την αριθ. 32274/1134/1986 απόφαση του Υπουργού Περιβάλ¬ 
λοντος, Χωροταξίας και Δημοσίων ' Εργων «Χαρακτηρισμός τμήματος 
τών συνοικιών Αγίας Βαρβάρας - Αγίου Νεκταρίου του δήμου Ν. 
Ιωνίας (Ν. Μαγνησίας) ως πυκνοδομημένου». 

7. Την αριθ. 32275/1135/1986 απόφαση του Υπουργού Περιβάλ¬ 
λοντος, Χωροταξίας και Δημ. Έργων «Έγκριση πολεοδομικής προμε¬ 
λέτης της πολεοδομικής ενότητας αριθ. 14 Αγία ς Βαρβάρας - Φυτόκο 
- Άγιος Νεκτάριος του δήμου Ν. Ιωνίας» (Ν. Μαγνησίας). 

8. Την αριθ. 5/1986 γνωμοδότηση του δημοτικού συμβουλίου Ν. Ιωνίας 
(Ν. Μαγνησίας). 

9. Την αριθ. 7/26.2.1986 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος Ν. Μαγνησίας. 


10. Τις αριθ. 262/86 και 460 γνωμοδοτήσεις του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο των συνοικιών Αγίας Βαρβάρας 
- Αγίου Νεκταρίου του δήμου Ν. Ιωνίας (Ν. Μαγνησίας) τμήμα των 
οποίων έχει χαρακτηρισθεί ως πυκνοδομημένο με την αριθ. 
32274/1134/1986 απόφαση του Υπουργού Περιβάλλοντος, Χωρο¬ 
ταξίας και Δημοσίων Έργων, με τον καθορισμό οικοδομήσιμων χώ¬ 
ρων, οδών, πεζοδρόμων, κοινοχρήστων χώρων, χώρων πλατείας, 
παιδικής χαράς, αθλητικών εγκαταστάσεων, χώρου δημοτικού σχο¬ 
λείου, χώρου Πολυδύναμου Σχολείου Μέσης εκπαίδευσης (ΠΟΣΜΕ), 
χώρου δημοτικού πολιτιστικού πάρκου, βιοτεχνικών τετραγώνων, χώ¬ 
ρων προγράμματος κοινωνικής κατοικίας, ζωνών πρασίνου προστα¬ 
σίας, όπως οι ρυθμίσεις αυτές φαίνονται στα χρωματισμένα εννέα (9) 
σχετικά πρωτότυπα διαγράμματα σε κλίμακα 1:1.000 που θεωρήθη¬ 
καν από τον Προϊστάμενο της Δ/νσης Πολεοδομικών Εφαρμογών με 
την αριθ. 56763/1986 πράξη του και που συνοπτικά τους αντίτυπα 
δημοσιεύονται με το παρόν διάταγμα. 

Άρθρο 2. 

Εγκρίνεται ο πολεοδομικός κανονισμός των συνοικιών Αγίου Νεκτα¬ 
ρίου και Αγίας Βαρβάρας του δήμου Ν. Ιωνίας (Ν. Μαγνησίας) των 
οποίων το πολεοδομικό σχέδιο εγκρίνεται με το άρθρο 1 ως εξής: 

Άρθρο 3. 

1. Στους οικοδομήσιμους χώρους που χαρακτηρίζονται στα δια¬ 
γράμματα με. στοιχεία ΟΤ επιτρέπονται οι παρακάτω χρήσεις: 

α. κατοικίες και ξενώνες δυναμικού μικρότερου των είκοσι κλινών. 

β. εμπορικά καταστήματα, γραφεία. 

γ. εστιατόρια, αναψυκτήρια, ταβέρνες. 

δ. χώροι συνάθροισης κοινού. 

ε. πολιτιστικά κτίρια. 

στ. κτίρια εκπαίδευσης. 

ζ. θρησκευτικοί χώροι. 

η. κτίρια κοινωνικής πρόνοιας. 

θ. κτίρια στάθμευσης και γήπεδα στάθμευσης. 

ι. παιδικές χαρές. 

κ. μη οχλούντα επαγγελματικά εργαστήρια, 
λ. αθλητικές εγκαταστάσεις. 

2. Στους οικοδομήσιμους χώρους που χαρακτηρίζονται με στοιχείο ΟΤ 
Α επιτρέπονται οι χρήσεις της προηγουμένης παραγράφου και επιπλέον 
στο ισόγειο η δημιουργία εμπορικών καταστημάτων, εστιατορίων, αναψυ- 
κτηρίων, ταβερνών και μη οχλούντων επαγγελματικών εργαστηρίων. 

3. Στους οικοδομήσιμους χώρους που χαρακτηρίζονται με στοιχείο ΟΤ 
Β (βιοτεχνικά τετράγωνα), ορίζονται υποχρεωτικά οι παρακάτω χρήσεις: 

α. επαγγελματικά εργαστήρια και μη οχλούσες βιοτεχνίες, 
β. εστιατόρια, αναψυκτήρια. 

4. Ζώνη Κοινωνικού Συντελεστή όπως φαίνεται να περικλείεται με 
την ένδειξη ΖΚΣ σε δύο από τα παραπάνω διαγράμματα. 

Μέσα στη ζώνη αυτή ορίζεται και δεύτερος αυξημένος συντελεστής 
δόμησης 1,40 για την εφαρμογή των στεγαστικών προγραμμάτων 
του άρθρου 6 παράγ. 6 του Ν. 1337/1983. 

Άρθρο 4. 

Τα ελάχιστα όρια εμβαδοϋ και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται κατά τομείς I και 
II που φαίνονται στα ίδια διαγράμματα ως εξής: 

Α. Τομέας I. 

1. Ελάχιστο πρόσωπο: δεκατέσσερα (14) μέτρα. 

Ελάχιστο εμβαδόν: τριακόσια (300) τ.μ. 

2. Κατά παρέκκλιση της προηγούμενης παραγράφου θεωρού¬ 
νται άρτια και οικοδομήσιμα τα οικόπεδα εφόσον α) έχουν κατά 
τη δημοσίευση του παρόντος Δ/τος: 

- Ελάχιστο πρόσωπο: οκτώ (8) μέτρα. 

- Ελάχιστο εμβαδόν: εκατό (100) τ.μ. και 

β) δημιουργούνται με την οριστική πράξη εφαρμογής της πολεοδομι- 
κής μελέτης ή προέρχονται από εισφορές σε γη, σύμφωνα με το άρθρο 
8 του Ν. 1337/83 με όποιες διαστάσεις έχουν. 

3. Επιπλέον των διατάξεων 1 και 2 τα οικόπεδα θεωρούνται άρτια 
και οικοδομήσιμα εφόσον εγγράφεται μέσα σ’ αυτά κάτοψη κτιρίου με 
ελάχιστη επιφάνεια 50 τ.μ. και ελάχιστη διάσταση 5 μέτρα. 

4α. Μέγιστο ποσοστό κάλυψης των οικοπέδων εξήντα τοις εκατό (60%) 
της επιφάνειας τους. 

β) Κατ’ ίξαίρεση για τα οικόπεδα της παραγ. 2 όταν η επιφάνεια 
αυτή δεν υπερβαίνει τα 300 μ. ορίζεται ποσοστό κάλυψης εβδομήντα 
τοις εκατό (70%) της επιφάνειας τους χωρίς η καλυπτόμενη επιφάνεια 
να υπερβαίνει τα εκατόν ογδόντα (180) τ.μ. 

5. Συντελεστής δόμησης οκτώ δέκατα (0,8). 

6. Το μέγιστο ύψος των κτιρίων ορίζεται σε επτάμισυ (7,50) μ. 

Β. Τομέας II. 

1. Ελάχιστο πρόσωπο: δεκαέξι (16) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγούμενης παραγράφου θεωρούνται άψτια 
και οικοδομήσιμα τα οικόπεδα εφόσον α) έχουν κατά τη δημοσίευση του πα¬ 
ρόντος: 

- Ελάχιστο πρόσωπο: οκτώ (8) μέτρα. 

- Ελάχιστο εμβαδόν: εκατό (100) τ.μ. 


β) δημιουργούνται μετά την οριστική πράξη εφαρμογής της πολεοδο- 
μικής μελέτης ή προέρχονται από εισφορές σε γη σύμφωνα με το άρθρο 
8 του Ν. 1337/83 με όποιες διαστάσεις έχουν: 

3. Επιπλέον των διατάξεων των παραγ. 1 και 2 τα οικόπεδα θεωρούνται 
άρτια και οικοδομήσιμα, εφόσον εγγράφεται μέσα σ’ αυτά κάτοψη κτιρίου 
με ελάχιστη επιφάνεια 50 τ.μ. και ελάχιστη διάσταση 5 μέτρων. 

4α. Μέγιστο ποσοστό κάλυψης των οικοπέδων εξήντα τοις εκατό (60%) 
της επιφάνειας τους. 

β) Κατ’ εξαίρεση για τα οικόπεδα της παραγ. 2 όταν η επιφάνεια 
αυτή δεν υπερβαίνει τα 400 μ 2 , ορίζεται ποσοστό κάλυψης εβδομήντα 
τοις εκατό (70%) της επιφάνειας τους χωρίς η καλυπτόμενη επιφάνεια 
να υπερβαίνει τα διακόσια σαράντα (240) τ.μ. 

5. Συντελεστής δόμησης οκτώ δέκατα (0,80). 

6. Το μέγιστο ύψος των κτιρίων ορίζεται σε επτάμισυ (7,50) μέτρα. 

Γ1. Κατ’ εξαίρεση των διατάξεων των παραγ. Α4, Α5, Β4, Β5 

ορίζεται συντελεστής δόμησης ένα και σαράντα εκατοστά (1,40) και 
μέγιστο ποσοστό κάλυψης εβδομήντα τοις εκατό (70%) για οικό¬ 
πεδα και των δύο τομέων I και II εμβαδού μικρότερου των εκατόν 
πενήντα (150) τ.μ. εφόσον η συνολική επιφάνεια ορόφων δεν υπερ¬ 
βαίνει τα εκατόν είκοσι (120) τ.μ. 

Η εξαίρεση αυτή έχει εφαρμογή: μόνο στα οικόπεδα που έχουν 
προκόψει από κατάτμηση μέχρι τις 10.3.1982 αφού αφαιρεθεί το 
εμβαδόν της εισφοράς σε γη που καθορίζεται στο Ν. 1337/1983. 

2. Το μέγιστο ύψος των κοινωφελών κτιρίων που καθορίζονται με το 
άρθρο 1 του παρόντος και των κτιρίων για επαγγελματικά και βιοτεχνικά 
εργαστήρια στους χώρους με στοιχείο ΟΤ Β ορίζεται σύμφωνα με την 
παράγραφο 7 του άρθρου 9 του Ν. 1577/1985 (ΦΕΚ 210/Α). 

Άρθρο 5. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση του παρόντος διατάγματος. 

Αθήνα, 26 Αυγούστου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 




ΚΤΗ ■ ΑΤΟ ΛΟΓΙΚΟ ΙΙΑΓΡλΗΙλ 

ΑΠΟΦΑΣΕΙΣ 

Αριθ. οιχ. 62569/3865 (2) 

Χαρακτηρισμός ως διατηρητέου του κτιρίου που βρίσκεται στην οδό 

Ηρακλείτου αριθ. 7 στο Κολωνάκι της Αθήνας, φερόμενο ως 

ιδιοκτησία Αναστασίου Αντωνόπουλου και καθορισμός ειδικών 

όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒ/ΙΜΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την αριθ. 75724/1151/30.12.1983 κοινή απόφαση των Υπουρ¬ 
γών Προεδρίας Κυβερνήσεως και Χωροταξίας Οικισμού και Περιβάλλο¬ 
ντος (ΦΕΚ 767/Β) και ειδικότερα το άρθρο 5, όπως τροποποιήθηκε με 
την αριθ. 28112/356/17.4.1985 όμοια απόφαση (ΦΕΚ 205/Β/85). 

3. Την από 25.10.1985 αιτιολαγική έκθεση και την από 19.6.86 
εισήγηση της Δ/νσης Παραδοσιακών Οικισμών και Περιβάλλοντος (Γ7). 

4. Την από 21.4.86 (αρ. πρ. 33178/1802/22.4.86) απάντηση 
του Αναστάσιου Αντωνόπουλου, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στην οδό 
Ηρακλείτου αρ. 7 στο Κολωνάκι της Αθήνας, φερόμενο ως ιδιοκτησία 
Αναστάσιου Αντωνόπουλου όπως αυτό φαίνεται σημειωμένο με δια¬ 
γράμμιση στο πρωτότυπο τοπογραφικό σε κλίμακα 1:500 που θεωρή¬ 
θηκε από το Προϊστάμενο της Δ/νσης Πολεοδομικών Εφαρμογών με 
την αριθ. 62569/1986 πράξη του και που συνοπτικό του αντίτυπο 
δημοσιεύεται με την παρούσα απόφαση γιατί πρόκειται για αξιόλογο 
δείγμα της αρχιτεκτονικής των αρχών του αιώνα. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών 
και διακοσμητικών στοιχείων του. 


3. Επιτρέπεται η επισκευή και αποκατάσταση των επί μέρους αρχιτε¬ 
κτονικών και διακοσμητικών στοιχείων του διατηρητέου κτιρίου που 
έχουν φθαρεί καθώς και η αντικατάσταση αυτών που έχουν καταστρα¬ 
φεί με άλλα όμοιων υλικών και μορφολογικών στοιχείων με αυτά που 
αντικαθίστανται. 

4. Επιτρέπεται η επισκευή, ο εκσυγχρονισμός των εγκαταστάσεων, 
η ενίσχυση στο φέροντα οργανισμό, η εσωτερική διαρρύθμιση καθώς και 
επεμβάσεις για λόγους λειτουργικούς ή αλλαγής χρήσης στο διατηρητέο 
κτίριο, εφόσον δεν (αλλοιώνεται ο αρχιτεκτονικός χαρακτήρας του. 

5. Απαγορεύεται η τοποθέτηση φωτεινών ή μη επιγραφών και 
διαφημίσεων στο διατηρητέο κτίριο καθώς και η τοποθέτηση στην 
όψη του διατηρητέου κτιρίου προσθηκών συσκευών τεχνητού αερι¬ 
σμού ή κλιματισμού και γενικά κάθε στοιχείου ξένου προς την 
αρχική μορφή του κτιρίου. Επιτρέπεται μόνο η τοποθέτηση επιγρα¬ 
φών περιορισμένων διαστάσεων που υποδηλώνουν τυχόν χρήσεις 
του κτιρίου μετά από έγκριση της Επιτροπής Πολεοδομικού και 
Αρχιτεκτονικού Ελέγχου (Ε.Π.Α.Ε.). 

6. Για οποιαδήποτε επέμβαση στο εξωτερικό και εσωτερικό του 
διατηρητέου κτιρίου απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 15 Σεπτεμβρίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οικ. 62568/3864 (3) 

Χαρακτηρισμός ως διατηρητέου του κτιρίου που βρίσκεται επί των οδών 

Ερμου αρ. 7 και Αγίου Ανδρέου στην Πάτρα, φερόμενου ως ιδιοκτησία ■ 

Τασίας Κουλούρη, και καθορισμός ειδικών όρων και περιορισμών δόμη¬ 
σής του. 

Ο ΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την αριθ. 75724/1151/30.12.1983 κοινή απόφαση των Υπουρ¬ 
γών Προεδρίας Κυβερνήσεως και Χωροταξίας Οικισμού και Περιβάλλο¬ 
ντος (ΦΕΚ 767/Β) και ειδικότερα το άρθρο 5, όπως τροποποιήθηκε με 
την αριθ. 28112/356/17.4.1985 όμοια απόφαση (ΦΕΚ 205/Β/85). 

3. Την από 23.5.1986 αιτιολογική έκθεση της Δ/νσης Παραδοσια¬ 
κών Οικισμών και Περιβάλλοντος (Γ7). 

4. Την παρέλευση της προθεσμίας που ορίζεται από το άρθρο 4 
παρ. 2 του Ν. 1577/1985 (ΦΕΚ 210/Α) χωρίς να περιέλθουν στη 
Δ/νση Παραδοσιακών Οικισμών και Περιβάλλοντος (Γ7) τυχόν αντιρ¬ 
ρήσεις της ενδιαφερόμενης Τασίας Κουλούρη, αποφασίζουμε: 

1. Χαρακτηρίζεται ως διατηρητέο το τριώροφο κτίριο που βρί¬ 
σκεται επί των οδών Ερμου 7 και Αγίου Ανδρέου στην Πάτρα, 
φερόμενο ως ιδιοκτησία Τασίας Κουλούρη, όπως αυτό φαίνεται 
σημειωμένο στο σχετικό πρωτότυπο τοπογραφικό διάγραμα σε 
κλίμακα 1:1000 που θεωρήθηκε από τον Προϊστάμενο της Δ/νσης 
Πολεοδομικών Εφαρμογών με την αριθ. 62568/1986 πράξη του 


και που συνοπτικό του αντίτυπο δημοσιεύεται με την παρούσα 
απόφαση γιατί αποτελεί αξιόλογο νεοκλασικό κτίριο συνδεδεμένο 
με τη νεότερη ιστορία της Πάτρας. 

2. Απαγορεύεται κάθε αφαίρεση, αλλοίωση ή καταστροφή των επί μέρους 
αρχιτεκτονικών και διακοσμητικών στοιχείων του διατηρητέου κτιρίου. 

3. Επιτρέπεται η επισκευή, ο εκσυγχρονισμός των εγκαταστάσεων, 
η ενίσχυση στο φέροντα οργανισμό, η εσωτερική διαρρύθμιση, καθώς 
και επεμβάσεις για λόγους λειτουργικούς του διατηρητέου κτιρίου 
εφόσον δεν (αλλοιώνεται ο αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών και 
διαφημίσεων στο κτίριο αυτό. Επιτρέπεται μόνο η τοποθέτηση επι¬ 
γραφών περιορισμένων διαστάσεων που υποδηλώνουν τις χρήσεις 
του κτιρίου μετά από έγκριση της Επιτροπής Πολεοδομίκού και 
Αρχιτεκτονικού Ελέγχου (ΕΠΑΕ). 

5. Για οποιαδήποτε επέμβαση στο εξωτερικό και εσωτερικό του 
διατηρητέου κτιρίου απαιτείται η έγκριση της Επιτροπής Πολεοδομίκού 
και Αρχιτεκτονικού Ελέγχου (ΕΠΑΕ). 

6. Η ισχύς της. παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 15 Σεπτεμβρίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 






ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


Α ΠΟΧ ΠΑΙΗΑ Ρν/^ΟΤΟΝ/Χον ΪΧΕΑ/Ον Π/\ΤρΑί 

Κλ. 1 · ιοοο 








